וול-E

וול-E (באנגלית: WALL·E) הוא סרט אנימציה ממוחשב מבית היוצר של דיסני ופיקסאר. הסרט יצא לאקרנים בישראל ב-3 ביולי 2008. הסרט עוסק בין היתר בתרבות הצריכה, באהבה, בבינה מלאכותית ובזיהום אוויר. זכה בפרס אוסקר, בפרס גלובוס הזהב ובפרס באפט"א לסרט האנימציה הטוב ביותר לשנת 2008, ונבחר כסרט השנה של אתר הקולנוע Rotten Tomatoes.

כנהוג בכל סרטי פיקסאר, טרם תחילתו של הסרט, הוקרן סרט קצר מבית היוצר של החברה. במקרה זה, הסרט היה "פרסטו", סיפורו של קוסם, אשר במהלך מופע, הארנב שהוא אמור לשלוף מתוך כובעו, מתעמר בו.

הסרט היה הסרט האחרון בו נעשה שיווק עם הלוגו העברי של חברת וולט דיסני ופיקסאר בישראל, ובמהלך חלק מהכרזות של הסרט ולאחריו עברו לשימוש בלוגואים המקוריים.

 עלילה 
ממוזער|כרזה לקידום בעיתונים של הסרט
בתחילת המאה ה-22, תאגיד גדול בשם Buy n Large (B&L) מנהל את החיים בכדור הארץ. התאגיד מהווה בו-זמנית גוף שלטוני וכלכלי.
הפסולת הרבה שנערמה על פני כדור הארץ וזיהום הקרקע והאוויר אינם מאפשרים עוד חיים על פני הכוכב, כל תושביו נטשו אותו ושוהים על ספינות חלל. אחת מהן היא ה"אקסיום".

מספר רב של רובוטים מדגם "וול-E" נותרו על כדור הארץ במטרה לנקותו. לאחר השלמת מלאכת הניקיון ולאחר שיתאפשרו שוב חיים על הכוכב, תוך כ-5 שנים, מיועדים בני האדם לשוב לכדור הארץ. הוחלט כי הסימן המבשר אפשרות לחיים חדשים על פני כדור הארץ, יהיה גדילה של צמחים באופן ספונטני באדמה. למעשה, שובם של בני האדם לכדור הארץ מתמהמה מכיוון שבמשך 700 שנה לא אותר אף צמח על פני האדמה.

מכל הרובוטים שהושארו על כדור הארץ נותר, בשנת 2800 לערך, רק אחד תקין. רובוט זה פיתח אישיות במהלך השנים. וול-E גם פיתח תחביבים כגון צפייה בקלטות מחזות זמר ואיסוף זבל שמוצא חן בעיניו. הוול-E שנותר עדיין ממשיך במשימתו לאסוף זבל, לדחוס אותו לקוביות ולסדרו בערימות אשר במהלך השנים נעשות דומות לגורדי שחקים. וול-E ממשיך את עבודתו הסיזיפית, כשלפתע נוחתת חללית בקרבתו, וממנה יוצאת הרובוטית אִיב (משמעות השם באנגלית: "חוה").

איב נשלחה על ידי ה"אקסיום" כדי לחפש צמח באדמת כדור הארץ. מציאתו תאפשר ל"אקסיום" לסיים את משימתה ולשוב לכדור הארץ. איב מתגלה כרובוטית משוכללת וקשוחה, אולם לאחר מאמצים רבים מצידו של וול-E היא מתחילה לנהל עמו אינטראקציה. כשוול-E מראה לאיב צמח שמצא בין ערימות הזבל, היא לוקחת אותו לחיקה, מפסיקה לפתע כל פעילות ומתחילה לאותת לספינת האם שלה. לאחר זמן מה נוחתת חללית בקרבת מקום ואוספת את איב. וול-E מצליח לעלות על החללית, ונוסע יחד איתה לחללית האם, ה"אקסיום".

כשוול-E ואיב מגיעים לספינה, מתברר לצופים כי במהלך 700 שנה בחלל, בני האדם בחללית התנוונו גופנית, השמינו ואינם מסוגלים לנוע באופן עצמאי. מכונות עושות עבורם כל פעולה והם עוסקים רוב הזמן בצרכנות ובשיחות וידאו.
כשבטנה של איב נפתחת לעיני קפטן הספינה ועוזרו הרובוטי "אוטו", הם רואים שהצמח שנשאה איתה מכדור הארץ נעלם.

לאחר הרפתקאות מרובות בספינת החלל, מתגלה כי אחד הרובוטים גנב את הצמח. לאחר שוול-E ואיב מוצאים מחדש את הצמח ומציגים אותו לקפטן, אוטו מראה לו הודעה שנשלחה מכדור הארץ, מצוות חילוץ שחזר אליו כחמש שנים לאחר עזיבתו, הקוראת לבטל את המשימה ולהישאר בחלל בשל גזים רעילים שהצטברו באטמוספירה. הקפטן סבור בניגוד לדעתו של הרובוט כי על בני האדם לשוב לכדור הארץ וליישב אותו, שכן הצמח מעיד על שובם של החיים לארץ. לאחר מאבק שנערך בין קפטן הספינה לבין אוטו, הספינה מצליחה לחזור לכדור הארץ כדי להקים שם חיים חדשים.

 דמויות ומדבבים 
+דמויותתיאורמדבבים באנגליתמדבבים בעבריתוול-אירובוט ישן וחלוד אשר נוצר כדי לאסוף את הזבל שנערם בכדור הארץ. מסוגל בעיתות שונות להתקפל לצורת קובייה.בן ברטלירון ברנסאיברובוטית חדשה ומשוכללת. נשלחה לכדור הארץ על ידי ספינת החלל "אקסיום" כדי לאתר סימני חיים, מסוגלת להתקפל לצורת ביצה, לירות לייזר מהיד ולעוף בכוחות עצמה.אליסה נייטשמרית לוסטיגקפטן בי. מק'קריקפטן הספינה אקסיום, לוחם על מנת לחזור לכדור הארץ.ג'ף גרליןקובי מאורמורובוט קטן המנקה את ספינת האקסיום מזיהומים.שרון כהןאוטוהטייס האוטומטי של ספינת אקסיום המבוסס על בינה מלאכותית. עוזרו הרובוטי של הקפטן ומקבל ממנו הוראות. נאמן רק לצו A113. הרובוט היחיד שלא מושפע מוול-אי.מאקאינטוקתוכנת speech-to-text עבור מחשבי מאקינטוש של אפל שימשה לדיבוב קולו של הרובוטצביקה שוורצברגהתיקןחברו של וול-אי.שלבי פורטרייטמנכ"ל "קנו בגדול" ונשיא כדור הארץ. מופיע רק בקטעי וידאו שצולמו טרם המראת החללית במאה ה-22. פורטרייט תכנן לפנות את אוכלוסיית כדור הארץ לניקיון בן חמש שנים, אך גילה שכדור הארץ רעיל מידי עבור מחייה ותוכניות השיבה ננטשו.פרד וילארדמגלם את התפקיד בלייב-אקשן.אלברט כהןג'וןחי על האקסיום וחבר של מרי. מנוון ומרותק לכיסא. תלוי בשירותים האוטומטיים של החללית ולא מודע למצבו.ג'ון רצנברגרדביר בנדקמריחיה על האקסיום וחברה של ג'ון. מנוונת ומרותקת לכיסא ולא מודעת ותלויה בשירותי החללית בדומה לג'ון.קת'י נג'ימיטלי אורןמחשב החלליתמערכת הכריזה והמענה הקולי בחללית אקסיום.סיגורני ויברגילת פרידלנדר

 הפקה 
 פיתוח 
במהלך הפסקת צהריים באמצע שנות ה-90 בהליכי ההפקה המוקדמים של "באג לייף" שוחחו יחד אנדרו סטנטון ועוד כמה יוצרים בפיקסאר כמו ג'ון לאסיטר ופיט דוקטר על רעיונות לסרטי ההנפשה המלאים הבאים של האולפן. במהלך הדיון נשאלה השאלה "מה אם האנושות הייתה עוזבת את כדור הארץ ואדם אחד היה שוכח בו את הרובוט שלו?" השאלה הזו היוותה את הקונספט הראשון של וול-E.

לצוות היה חשוב להעלות מודעות לזיהום סביבתי ותלות בטכנולוגיה. בנוסף להעביר ביקורת על תרבות הצרכנות הבלתי נשלטת.

ההפקה החלה בסביבות 2003-2004

 עיצוב 
המבנה הקופסתי של גופו של WALL-E נועד לשקף את תפקידו כרובוט דוחס אשפה. העיניים שלו עוצבו בהשראת משקפת.

הדמות של איב מתקדם ובעל גוף חלק מה שנועד להמחיש את הטכנולוגיה המתקדמת שלה, לעומת גופו השחוק של וול-E.

לראשונה, סרט של פיקסאר הציג סצנות קצרות עם שחקנים חיים. בעוד שהסטודיו פרץ כל מיני גבולות באנימציה ממוחשבת, האפשרות לעבוד על צילומים חיים מסורתיים הספיקה כדי לגרום לצוות להתרגש.Pixar Animation Studios

 סאונד 
המפיק ג'ים מוריס המליץ על בן ברטיס כמעצב סאונד ל-וול-E משום שאנדרו סטנטון המשיך להשתמש ב-R2-D2 כנקודת ייחוס לרובוטים.Page not found - ComingSoon.net ברטיס סיים לעבוד על מלחמת הכוכבים: פרק III – הוא סיפר לאשתו שהוא כבר לא יעבוד על סרטים עם רובוטים, אך מצא את וול-E 'מרען ומרגש'.Wayback Machine

 ביקורות 
הסרט זכה לביקורות חיוביות.

באתר Rotten Tomatoes קיבל הסרט ממוצע ביקורות מבקרים חיוביות של 95%.WALL-E | Rotten Tomatoes

ב-IMDb לסרט ציון של 8.4/10.WALL·E (2008) - IMDb

באתר Metacritic ציון הסרט מהמבקרים הוא 95%.WALL-E Reviews - Metacritic

ב-"הארץ" רותה קופפר שיבחה את המחצית הראשונה של הסרט, טענה שהשוני בין המערכות גדול אבל בכל זאת עובד.

באתר עין הדג נכתב על הסרט כי הסרט חמוד במיוחד אך נמתחה ביקורת על המסר המטיפני על גרגרנות שהורגש מאולץ.

ב-"ynet" שובח הסרט על ידי ארז דבורה על יכולותיו הטכניות ועל הפחת הרוח האנושית בדמויות לא אנושיות (רובוטים).

 קישורים חיצוניים 











 הערות שוליים 

קטגוריה:סרטי 2008
קטגוריה:פיקסאר: סרטים
קטגוריה:דיסני: סרטי הנפשה
קטגוריה:סרטים אמריקאיים
קטגוריה:זוכי פרס גלובוס הזהב לסרט אנימציה הטוב ביותר
קטגוריה:זוכי אוסקר: הסרט המונפש הטוב
קטגוריה:סרטי קומדיה רומנטית
קטגוריה:סרטים דיסטופיים
קטגוריה:סרטי רובוטים
קטגוריה:סרטי הרפתקאות בחלל
קטגוריה:זוכי הפרס העולמי לפסקול: השיר המקורי
קטגוריה:סרטי קומדיה מדע בדיוני משנות ה-2000
קטגוריה:צרכנות
קטגוריה:זוכי פרס באפט"א לסרט אנימציה הטוב ביותר
קטגוריה:יצירות זוכות פרס הוגו לפרזנטציה הדרמטית הארוכה הטובה ביותר
קטגוריה:זוכי פרס איגוד מבקרי הקולנוע האמריקאי לסרט האנימציה הטוב ביותר
קטגוריה:סרטים זוכי פרסי איגוד מבקרי הקולנוע של לוס אנג'לס
קטגוריה:סרטים זוכי פרס סאטורן: אנימציה
קטגוריה:סרטי מדע בדיוני מ-2008
קטגוריה:סרטים על צרכנות